
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 2/4.5
din 25 februarie  2010

Cu privire la aprobarea 

Regulamentului privind organizarea activităţii 

de amplasare a publicităţii exterioare pe teritoriul urbei

În baza Legilor Republicii Moldova nr. 66-XVI din 27.03.2008 privind protecţia indicaţiilor geografice, denumirilor de origine şi specialităţilor tradiţionale garantate, nr. 38-XVI din 29.02.2008 privind protecţia mărcilor şi nr. 235-XVI din 20.07.2006 cu privire la principiile de bază de reglementare a activităţii de întreprinzător;
în scopul perfectării şi stabilirii mecanismului de relaţii bine determinate, a unor reguli de intercorelaţii între organele primăriei şi operatorii publicităţii exterioare;
în temeiul art. 14 alin.(2) lit. m) din Legea Republicii Moldova nr. 436-XVI din 28.12.2006 privind administraţia publică locală, Consiliul orăşenesc Ştefan Vodă D E C I D E :

1. Se aprobă Regulamentul privind organizarea activităţii de amplasare a publicităţii exterioare pe teritoriul oraşului Ştefan Vodă (se anexează).
2. Controlul executării prezentei decizii se pune în sarcina specialistului primăriei în problemele de arhitectură, construcţii, gospodăriei comunale şi drumuri dlui Dumitru Luchianov.
3. Prezenta decizie se comunică

Oficiul teritorial Căuşeni a Cancelariei de Stat;

Arhitectului-şef al raionului;

Specialistului primăriei în problemele de arhitectură, construcţii, gospodărie comunală şi drumuri;

Prin afişare în locurile publice.

          Preşedintele şedinţei                                                   Ion Mustafenco                                                                                                    
     Contrasemnează:
       Secretarul Consiliului orăşenesc                                 Galina Deriughin

Anexă la decizia 

Consiliului orăşenesc Ştefan Vodă

nr. 2/4.5. din 25.02.2010

REGULAMENTUL

privind organizarea activităţii de amplasare a publicităţii exterioare în or. Ştefan Vodă 

I Dispoziţii generale

1.1. Prezentul Regulament stabileşte ordinea şi condiţiile de desfăşurare a activităţii de amplasare a publicităţii exterioare în oraşul Ştefan Vodă.

1.2. Conţinutul materialelor publicitare şi mesajelor publicitare transmise sub orice formă, oricare ar fi mijlocul de comunicare ce face posibil transferal informaţiei, se va încadra în prevederile Legii cu privire la publicitate nr. 1227-XIII din 27.06.1997, Legii  cu privire  la funcţionarea limbilor pe teritoriul RSS Moldoveneşti nr. 3465-XI din 01.09.1989, Legii privind mărcile şi  denumirile de origine a produselor nr. 588-XIII din 22.09.1995, altor legi, decizii, dispoziţii ale administraţiei publice centrale şi locale, care definesc cadrul juridic al acestei activităţi.

1.3. Activitatea seviciului de specialitate se desfăşoară sub autoritatea administraţiei publice locale care controlează şi urmăreşte realizarea strategiilor în domeniul publicităţii exterioare, în deplină concordanţă cu reglementările prevăzute de legislaţia în vigoare.

1.4. Obiectul de activitate al departamentului de specialitate îl constituie gestionarea, coordonarea şi monitorizarea activităţii în domeniul publicităţii exterioare în or. Ştefan Vodă.

1.5. Prevederile prezentului Regulament se aplică persoanelor fizice şi juridice, care desfăşoară activitate de publicitate sau care, prin specificul domeniului de activitate, sunt beneficiarii activităţii de publicitate, precum şi persoanele, care, în contextul activităţii desfăşurate plasează înscripţii şi imagini exterioare.

1.6. Primăria or. Ştefan Vodă este responsabilă de perfectarea şi eliberarea Certificatului de urbanism, avizarea şi aprobarea documentaţiei de proiect, perfectarea şi eliberarea Autorizaţiilor de construire şi plasare a obiectelor publicităţii exterioare.

1.7. Condiţiile tehnice stabilite în prezentul Regulament au un caracter minimal, după caz, aprobîndu-se şi alte condiţii tehnice privind activitatea de publicitate.

II. Noţiuni de bază.
             Publicitate (reclamă) – informaţie despre persoane, mărfuri, lucrări, servicii, idei sau iniţiative, menită să suscite şi să susţină interesul public faţă de acestea, să contribuie la comercializarea lor şi să ridice prestigiul producătorului;

             Dispozitiv publicitar – construcţie de diverse configuraţii şi dimensiuni, ce serveşte drept suport pentru mesage şi imagini publicitare;

             Solicitant ( declarant) – persoana fizică sau juridică, reprezentant al furnizorului, al producătorului sau al difuzorului de publicitate;

        Producător de publicitate – persoana, care conferă informaţiei publicitare forma necesară expunerii;

        Difuzor de publicitate – persoana, care asigură plasarea şi expunerea de publicitate prin oferirea şi/sau utilizarea dispozitivelor de publicitate;

         Publicitate exterioară – publicitate, realizată prin sistemele de comunicare vizuală ce includ afişele, panourile, standurile, instalaţiile şi construcţiile ( situate separat sau suspendate de pereţii şi de acoperişurile clădirilor), firmele tridimensionale, firmele luminoase, tablorile electromecanice şi electronice suspendate, alte mijloace tehnice.

         Publicitate socială – publicitate, care reprezintă interesele societăţii şi ale statului în propagarea unui mod de viaţă sănătos, ocrotirea sănătăţii, protecţia mediului înconjurător, păstrarea integrităţii resurselor energetice, protecţia socială a populaţiei şi care nu are scop lucrativ şi  urmăreşte obiective filantropice şi de importanţă socială.

II. Formele de realizare a publicităţii exterioare.

Publicitatea exterioară se realizează prin sisteme publicitare, ce includ instalaţii şi dispozitive, panouri şi afişe (situate la sol sau pe pereţii şi acoperişurile clădirilor), alte mijloace tehnice. Publicitatea exterioară poate fi amplasată pe domeniul public sau privat.

Se deosebesc următoarele tipuri de instalaţii şi dispozitive, prin care se realizează activitatea de publicitate:

2.1. Instalaţii şi dispozitive amplasate pe imobile: pe perete sau acoperiş.

2.2. Instalaţii şi dispozitive publicitare amplasate la sol.

2.3. Instalaţii şi dispozitive publicitare amplasate pe poduri şi pe construcţiile desusţinere a reţelelor tehnice.

2.4. Mijloace tehnice, care asigură reproducerea publicităţii de pavaj, pe suprafaţa pereţilor, în aer.

2.5. Console publicitare instalate pe pilonii reţelelor de iluminare şi a reţelelor de contract pentru transportul electric, pe suporturi separate sau pe pereţii imobilelor.

2.6. Mijloacele de publicitate confecţionate din materiale moi, flexibile, întinse peste partea carosabilă a străzilor şi eşarfe, amplasate pe pilonii adiacenţi carosabilului.

2.7. Drapele.

2.8. Dispozitive publicitare instalate pe pavilioanele staţiilor de transport public, chioşcuri şi alte elemente ale mobilierului urban.

2.9. Mijloace de publicitate instalate pe schelele în construcţie. Şantierele în lucru pot fi împrejmuite şi ele cu instalaţii şi dispozitive de publicitate.

2.10. Mijloace de publicitate mobile, ambulante.

2.11. Dispozitive publicitare netradiţionale – baloane gonflabile, aerostate cu imagini şi inscripţii publicitare ş.a..

2.12. Publicitatea realizată prin aplicarea materialelor autocolante pe transportul public, vopsirea parţială sau totală a mijloacelor de transport public cu folosirea elementelor de design şi reclamă.

2.13. Dispozitive şi instalaţii pe vehiculele special amenajate pentru activităţi de publicitate.

III. Publicitatea socială

3.1. Publicitatea socială – publicitate, ce reprezintă interesele societăţii şi ale statului în ce priveşte propagarea unui mod sănătos de viaţă, ocrotirea sănătăţii, protecţia mediului înconjurător, integritatea resurselor energetice, protecţia socială a populaţiei, educaţia morală şi civică, propagarea culturii şi valorilor naţionale.

3.2. Afişele filarmonicilor, circurilor, teatrelor, cinematografelor, palatelor şi caselor de cultură, plasate pe faţadele, în vitrinele acestor localuri şi pe teritoriul adiacent se consideră publicitate socială.

3.3. Publicitatea socială nu are scop comercial şi urmăreşte obiective filantropice şi de importanţă socială. Difuzarea publicităţii sociale se consideră activitate de binefacere şi se bucură de înlesnirile prevăzute de legislaţie.

3.4. Deţinătorul Autorizaţiei de amplasare a publicităţii exterioare informează printr-o scrisoare  primăria or. Ştefan Vodă despre montarea sau demontarea publicităţii sociale, adresa construcţiei publicitare, formatul şi data, confirmînd astfel faptul amplasării şi perioada de amplasare a publicităţii sociale.

3.5. Primăria or. Ştefan Vodă oferă informaţie deţinătorilor de Autorizaţii privind modificarea sau păstrarea taxelor locale pentru amplasarea publicităţii exterioare în anul curent.

3.6. Deţinătorii Autorizaţiilor sunt obligaţi să prezinte Primăria or. Ştefan Vodă informasţii semestriale de totalizare privind amplasarea publicităţii sociale, ceea ce va servi drept temei pentru facilităţi la achitarea taxelor fiscale pentru amplasarea publicităţii exterioare.

IV. Ordinea de autorizare a obiectelor publicităţii exterioare

4.1. Ordinea de perfectare şi eliberare a Autorizaţiilor privind plasarea obiectelor publicităţii exterioare:
4.1.1. Solicitantul depune la primăria or. Ştefan Vodă un demers, prin care solicită autorizarea plasării dispozitivului publicitar, însoţit de o fotografie cu vederea generală a locului de plasare solicitat şi schiţa de proiect a dispozitivului de publicitate.

4.1.2. Primăria or. Ştefan Vodă verifică datele prezentate, posibilitatea plasării dispozitivului de publicitate în locul solicitat, după care locul şi denumirea (numele) solicitantului se introduce în baza de date sau în schema electronică a localităţii.

4.1.3. Reprezentantul primăriei or. Ştefan Vodă se deplasează pe teren, determină locul exact al plasamentului dispozitivului publicitar. Informaţia respectivă este fixată în paşaportul amplasării dispozitivului publicitar.

4.1.4. Cererea şi paşaportul amplasării dispozitivului publicitar sunt coordonate cu arhitectul-şef (sau adjunctul lui), după care se înregistrează în modul stabilit.

4.1.5. Cererea este valabilă timp de trei luni din momentul înregistrării ei (termen stabilit pentru elaborarea Certificatului de urbanism, a documentaţiei de proiect, pentru efectuarea coordonărilor necesare şi elaborarea Autorizaţiei de construire şi amplasare a publicităţii exterioare). Pe timpul valabilităţii cererii alte cereri pentru acelaşi loc de publicitate nu se admit.

4.1.6. După coordonarea cererii şi paşaportului de amplasare a dispozitivului de publicitate, Direcţia perfectează Certificatul de urbanism.

4.1.7 Pentru elaborarea Certificatului de urbanism sunt necesare următoarele acte:

a) în cazul dispozitivului de publicitate situat separat, la sol;

· cererea, formularul-tip cu datele şi coordonările necesare;
· schiţa de proiect a dispozitivului publicitar;
· fotografia locului solicitat;
· copia certificatului de înregistrare a întreprinderii şi extrasul din Registrul de Stat al întreprinderilor şi organizaţiilor;
· paşaportul amplasării dispozitivului de publicitate cu ridicarea la scară topografică;

b) în cazul plasării dispozitivului publicitar pe perete sau acoperiş:

· Cererea, formularul-tip cu datele şi coordonările necesare;

· Schiţa de proiect a dispozitivului publicitar.

· Fotografia locului solicitat.

· Copia certificatului de înregistrare a întreprinderii şi extrasul din Registrul de Stat al întreprinderilor şi organizaţiilor.

· Paşaportul amplasării dispozitivului de publicitate cu ridicarea la scară topografică.

· Copia actului ce autentifică dreptul de proprietate asupra imobilului sau copia contractului de arendare sau acordul în scris a deţinătorului imobilului privind amplasarea construcţiei publicitare.

· Acordul locatarilor la casele-bloc locative sau a deţinătorului de clădire şi a serviciilor de resort.

4.1.9. Strict se interzice proiectarea, construcţia a instalaţiilor şi dispozitivelor de publicitate, indiferent de forma lor, de suprafaţa lor exterioară, fără ca solicitantul să prezinte la primărie certificatul de urbanism, proiectul de execuţie şi autorizaţie de construire.

Taxa pentru amplasare a obiectelor nominalizate se stabileşte, conform prevederilor a Codului Fiscal pe anul 2010 Titlul VII “Taxe locale”, anexa taxelor locale lit. c), aprobat de Parlamentul Republicii Moldova – 500 lei pentru 1 (un) m2 de suprafaţa de publicitaţie exterioară şi plata locală privind eliberarea autorizaţiei de construire se stabileşte, conform anexei nr. 12 din Hotărîrea Guvernului Republicii Moldova nr. 1245 din 30.09.2006 cu privire la aprobarea modificărilor ce se operează în Regulamentul privind certificatul de urbanism şi autorizaţiei de construire sau desfiinţarea construcţiilor şi amenajărilor.

4.1.10. Autorizaţia de construire şi amplasare a publicităţii exterioare stabileşte condiţiile de construire a instalaţiilor şi dispozitivelor de publicitate exterioară. Autorizaţia de amplasare a publicităţii exterioare se eliberează pentru un termen de 1 (un) an.

4.1.11. După plasarea dispozitivului de publicitate, reprezentanţii primăriei or. Ştefan Vodă verifică corectitudinea şi corespunderea amplasamentului dispozitivului de publicitate cu prevederile Certificatului de urbanism şi amenajării teritoriului adiacent, a paşaportului plasării şi respectarea documentaţiei de proiect asupra obiectivului respective, drept care părţile semnează Actul de recepţie finală a obiectivului.

4.1.12. Actul de recepţie finală a dispozitivului publicitar, paşaportul şi imaginea de publicitate coordonată respective sunt părţi integrante ale Autorizaţiei de construire şi amplasare a publcităţii exterioare.

4.1.13. Termenul de valabilitate al Autorizaţiei de construire şi amplasare a publicităţii exterioare poate fi prelungit. Deţinătorul ei are dreptul prioritar la prelungire. Intenţia şi termenul de prelungire a Autorizaţiei sunt declarate cu cel puţin 30 zile înainte de expirarea termenului de valabilitate al Autorizaţiei. Pentru prelungirea Autorizaţiei de construire şi amplasare a publicităţii exterioare sunt necesare următoarele acte:

· Demers către Primăria or. Ştefan Vodă în care se solicită prelungirea Autorizaţiei pentru o perioadă indicată;

· Copia certificatului de înregistrare a întreprinderii.

· Copia şi originalul Autorizaţiei de amplasare a publicităţii.
· Certificate privind lipsa datoriilor faţă de B.N.P.
4.1.14. În cazul în care se solicită modificarea construcţiei şi suprafeţei de expunere (difuzare) a publicităţii, în documentaţia urbanistică se introduce modificările şi completările corespunzătoare.

4.2. Condiţii generale referitor la modalitatea şi ordinea de perfectare a actelor de autorizare pentru alte forme de publicitate exterioară:

Publicitatea exterioară constituie o activitate complexă şi dinamică. Un atribut indispensabil, pe lîngă activităţile de bază, îl constituie aşa-zisele forme netradiţionale de realizare a publicităţii exterioare, obiectul unor studii şi coordonări.

4.2.1. Publicitatea exterioară reprodusă pe pereţii imobilierilor, prin intermediul unor instalaţii şi dispozitive respective – obţinerea Autorizaţiei va fi condiţionată de efectuarea unui studio de impact, însoţit de avizul Poliţiei rutiere.

4.2.2 Baloane gonflabile se pot amplasa temporar, pe perioada derulării unor manifestări culturale, comerciale sau sportive şi în funcţie de locul plasării necesită efectuarea unor avize de specialitate.

4.2.3. Publicitate sonoră se face cu condiţia, ca sonorizarea trebuie să corespundă normelor legale privind nivelul zgomotului. Autorizaţia se va elibera numai după prezentarea cărţii tehnice a reclamei sonore.

V. Condiţii, norme şi cerinţe generale stabilite pentru dispozitivele 

de publicitate isolate.

5.1. Dispozitivele de publicitate situate separate, la sol, pot fi amplasate atît pe domeniul public cît şi privat, după obţinerea Autorizaţiei de construire şi amplasarea publicităţii exterioare.

5.2. Dispozitivele de publicitate nu trebuie să creeze obstacole în calea pietonilor, transportului şi serviciilor orăşeneşti de salubrizare mecanizată. În timpul montării şi exploatării construcţiilor şi instalaţiilor este necesară respectarea normelor tehnicii de securitate, păstrarea patrimoniului public, al terţelor persoane, a clădirilor, drumurilor, spaţiilor verzi amenajate ca atare, arborilor de aliniament stradal, vegetaţiei dendrofloricale existente.

5.3. Amplasarea dispozitivului de publicitate se efectuează, ţinîndu-se cont specificul landşaftului, a spaţiilor verzi, de mediul urban, arhitectură şi alte elemente specifice, care definesc o situaţie sau alta.

5.4. Deţinătorii de autorizaţii au obligaţia de a aplica, la vedere, pe orice formă de publicitate exterioară numărul autorizaţiei, denumirea titularului, telefonul de contact.

5.5. Dispozitivele publicitare amplasate nu trebuie să reducă vizibilitatea pentru alte dispozitive autorizate şi amplasate în modul stabilit. Distanţa între dispozitivele amplasate la aceeaşi înălţime, pe aceeaşi axă nu poate fi mai mică de :

30 m – pentru dispozitivele cu înălţimea de la 0,1 m pînă la 1,5 m

50 m – pentru dispozitivele cu lăţimea de la 1,5 m pînă la 3,0 m

80 m – pentru dispozitivele cu lăţimea de la 3,0 m pînă la 6,0 m

100 m- pentru dispozitivele cu lăţimea de la 6,0 m pînă la 12 m

Distanţa între dispozitivele amplasate în linie nu poate fi mai mică de                     1 (un) metru. Suprafeţele publicitare a purtătorilor de publicitate de acelaş format, aflaţi în vecinătate, trebue să fie la aceeaşi înălţime de la sol (înălţimea piciorului trebuie să fie aceeaşi).

5.6. Dispozitivele de publicitate amplasate peste sau deasupra părţii carosabile a străzilor vor fi amplasate la cel puţin 4,5 m de la suprafaţa ei.

5.7. Dispozitivele de publicitate amplasate peste sau deasupra zonelor pietonale vor fi amplasate la cel puţin 3,0 m de la cota terenului amenajat.

5.8. Fundaţiile dispozitivelor de publicitate vor fi adîncite în sol, iar terenul unde s-au efectuat lucrările de amplasare va fi amenajat şi solubrizat.

5.9. Nu se admite amplasarea dispozitivelor publicitare ce reduce vizibilitatea semafoarelor şi a semnelor de circulaţie rutieră.

5.10. Deţinătorii construcţiilor sunt obligaţi să întreţină permanent suprafeţele publicitare corespunzător. În perioadele, cînd nu este amplasată publicitatea comercială, proprietarul e obligat să amplaseze pe respective suprafaţă publicitate socială.Expluatarea construcţiilor publicitare fără imagine este interzisă.

5.11. Se interzice folosirea la elaborarea imaginilor şi enunţurilor publicitare a textelor şi imaginilor, care încalcă legislaţia în vigoare şi nu corespund normelor sociale admise.

VI. Control şi sancţiuni

6.1. Controlul asupra respectării prevederilor prezentului Regulament este exercitat de către primăria or. Ştefan Vodă.

6.2. Încălcările depistate se fixează în actul de control privind respectarea prevederilor prezentului Regulament.

6.3. Încălcările prevederilor prezentului Regulament se sancţionează conform prevederilor Codului contravenţional. În acest scop, primăria or. Ştefan Vodă va informa Comisariatul de poliţie despre încălcările legislaţiei în domeniu, ce au fost comise.

6.4. Primăria or. Ştefan Vodă, în colaborare cu serviciile primăriei or. Ştefan Vodă şi Comisariatul de poliţie, deţin dreptul de a demonta construcţiile de publicitate exterioară, amplasate fără autorizaţie, din contul proprietarilor acestora.

VII. Modul de anulare a Autorzaţiei de construire şi plasare

 a publicităţii exterioare

7.1. Autorzaţiile se anulează:

a) drept urmare a expirării termenului de valabilitate a Autorizaţiei şi în lipsa cererii de prelungire a acesteia;

b) în cazul stopării activităţii agentului economic;

c) la cererea titularului Autorizaţiei ;

d) în cazul încălcării prevederilor prezentului Regulament precum şi a legislaţiei ce reglementează cadrul juridic al activităţii din acest domeniu

7.2. Mijloacele de publicitate exterioară sunt construcţii provizorii şi urmează a fi demontate în corespundere cu necesităţile de desfăşurare a lucrărilor de reparaţie şi construcţie a obiectelor importante pentru oraş, conform legislaţiei în vigoare a Republicii Moldova, cu informarea oficială prealabilă a deţinătorilor de autorizaţii cu 90 zile înainte de demontare şi cu posibilitatea de strămutare a construcţiei în alt loc coordonat.

VIII. Rezolvarea litigiilor

8.1. Toate litigiile priivind respectarea prevederilor prezentului Regulament se soluţionează conform legislaţiei în vigoare.

Secretarul Consiliului orăşenesc                                  Galina Deriughin

Specialistul primăriei în problemele                           Dumitru Luchianov

     de arhitectură, construcţii, gospodărie

                comunală şi drumuri

